Na temelju članka 49. stavka 4. Zakona o poljoprivrednom zemljištu („Narodne novine“ broj 20/18, 115/18,98/19. i 57/22) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 23. sjednici održanoj 29. studenoga 2023. donijelo je

**P R O G R A M**

**o namjenskom korištenju sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Podravski u 2024. godini**

**I.**

Programom o namjenskom korištenju sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Podravski u 2024. godini (u daljnjem tekstu: Program) određuje se namjensko korištenje sredstava za izgradnju i održavanje ruralne infrastrukture vezane za poljoprivredu i akvakulturu na području Općine Kloštar Podravski.

**II.**

Namjenska sredstva ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Kloštar Podravski (u daljnjem tekstu: namjenska sredstva) planirana su u Proračunu Općine Kloštar Podravski za 2024. godinu (u daljnjem tekstu: Proračun) u svoti od 20.000,00 EUR (65% od ukupnih namjenskih sredstava koja su prihod Proračuna).

**III.**

Namjenska sredstva iz točke II. ovog Programa planiraju se utrošiti za izgradnju i održavanje ruralne infrastrukture vezane za poljoprivredu i akvakulturu na području Općine Kloštar Podravski, i to za:

* šljunčanje nerazvrstanih cesta koje vode do poljoprivrednog zemljišta.

**IV.**

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2024. godine.

**OPĆINSKO VIJEĆE OPĆINE KLOŠTAR PODRAVSKI**

**KLASA: 320-01/23-01/05**

**URBROJ: 2137-16-01/01-23-01**

**Kloštar Podravski, 29. studenog 2023.**

**PREDSJEDNICA:**

**Marija Šimunko**